
 2.2.2013
 BG
 Официален вестник на Европейския съюз
 L 33/11
 РЕГЛАМЕНТ ЗА ИЗПЪЛНЕНИЕ (ЕС) No 92/2013 НА КОМИСИЯТА
 от 1 февруари 2013 година
 за изменение на Регламент за изпълнение (ЕС) No 700/2012 по отношение на намаляването на португалските риболовни квоти за атлантическа треска, гренландска камбала и морски костур и испанската риболовна квота за северен пагел в някои зони
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 105, параграфи 1, 2 и 3 от него,
 като има предвид, че:
 (1)
 Първо, след публикуването на Регламент за изпълнение (ЕС) No 700/2012 на Комисията от 30 юли 2012 г. за намаляване на риболовните квоти за определени запаси през 2012 г. поради прекомерния риболов през предходните години (2) португалските органи в областта на рибарството установиха и съобщиха за грешка, допусната в декларациите за улова, разтоварен от Испания на португалска територия.
 (2)
 След допитване до испанските органи в областта на рибарството същите потвърдиха и коригираха грешката в декларациите.
 (3)
 След нанесената корекция изглежда, че португалските квоти за 2011 г. по отношение на запасите от атлантическа треска в зоната на NAFO 3M (COD/N3M.), гренландска камбала в зоната на NAFO 3LMNO (GHL/N3LMNO), морски костур в зоната на NAFO 3LN (RED/N3LN.) и във води на ЕС и международни води от зона V; международни води от зони XII и XIV (RED/51214D) не са били превишени.
 (4)
 Следователно приспадането от тези португалски риболовни квоти за 2012 г., както е посочено в приложението към Регламент за изпълнение (ЕС) No 700/2012, следва да не се прилага.
 (5)
 На второ място, в Регламент (ЕС) No 1225/2010 на Съвета от 13 декември 2010 г. за определяне за корабите на ЕС на възможностите за риболов за 2011 и 2012 г. на рибни запаси от някои дълбоководни видове (3) се предвижда, че за запаса от северен пагел във води на ЕС и в международни води от IX (SBR/09-) най-много 8 % могат да се ловят във води на ЕС и в международни води от VI, VII и VIII (SBR/*678-).
 (6)
 В рамките на Регламент за изпълнение (ЕС) No 700/2011 на Комисията от 20 юли 2011 г. за добавяне към риболовните квоти за 2011 г. на определени количества, удържани през 2010 г., съгласно член 4, параграф 2 от Регламент (ЕО) No 847/96 на Съвета (4), испанската квота за 2011 г. по отношение на запасите от северен пагел във води на ЕС и в международни води от IX (SBR/09-) бе увеличена от 614 на 684 тона.
 (7)
 Още 30 тона от